**KEMIJA V OKOLJU 9. razred**

**DELO NA DALJAVO ( DOMA ), četrtek, 7. 5. 2020**

**Navodila za učence**

Vsi tisti kateri še niste poslali svoje osnutke za eksperiment ali seminarsko nalogo, mi pošljite do četrtka, 14. 5. 2020 marina.cupi@gmail.com

Na spodnjih povezavah si poglej poskuse:

* Plesoči plamen

 <https://www.youtube.com/watch?v=jj7q6PKJdRQ&t=24s>

* »Strele v epruveti«

<https://www.youtube.com/watch?v=M9lzlgRDI-E>

* Ogljikov dioksid CO2

<https://www.youtube.com/watch?v=dbzjxKUEaIM>

Če imaš možnost, lahko tudi sam/-a doma pripraviš kakšen zanimiv poskus. Namig: mavrica v vodi in ga predstavi staršem ali sestri/bratu.

Navodila za poskus Mavrica v vodi

MAVRICA V VODI



**Kaj potrebujemo za poskus?**

Za poskus potrebujemo:

* 3 kozarce,
* 3 barve (npr. zeleno, rdečo in modro),
* sladkor,
* žlico in
* vodo.

**Priprava poskusa**

Če sladkorni sirup dodamo v kozarec z vodo, potone na dno. Zakaj? Odgovor bomo našli, ko bomo ustvarili mavrico; seveda ne čisto pravo.



**Naredimo poskus**

V vsakega od treh kozarcev nalijemo pol decilitra vode. V prvi kozarec dodamo tri žlice sladkorja, v drugega dve in v tretjega eno žlico sladkorja. Vsebine v vseh treh kozarcih premešamo, da se sladkor raztopi. Raztopine obarvamo z različnimi barvami. Nato na najgostejšo raztopino previdno, brez mešanja dolijemo srednje gosto in  nazadnje najmanj gosto. Pomagamo si z žličko, po površini katere dolivamo barvno raztopino.



**Rezultat**

Količina sladkorja v vodi vpliva na gostoto tekočine. Če raztopine v kozarec dodajamo v zaporedju od najbolj  do najmanj goste, ostanejo plasti med seboj ločene. Nižje ostajajo raztopine z višjo gostoto.

**Pozor!** Poskus ne bo uspel, če zmešamo  med seboj raztopine v drugačnem vrstnem redu, saj bi v tem primeru gostejše raztopine pod vplivom sile teže potovale navzdol in izpodrinile lažje.